CELEX: 62012CB0415
Language: sk
Date: 2013-06-13 00:00:00
Title: Vec C-415/12: Uznesenie Súdneho dvora (deviata komora) z  13. júna 2013 (návrh na začatie prejudiciálneho konania, ktorý podal Arbeitsgericht Nienburg — Nemecko) — Bianca Brandes/Land Niedersachsen (Sociálna politika — Smernica 2003/88/ES — Právo na platenú dovolenku za kalendárny rok — Rámcová dohoda o práci na kratší pracovný čas — Pracovník na plný úväzok, ktorý si nemohol uplatniť svoje právo na platenú dovolenku za kalendárny rok počas referenčného obdobia — Prechod tohto pracovníka na režim práce na čiastočný úväzok — Vnútroštátne ustanovenie alebo prax stanovujúce zníženie počtu dní už predtým nadobudnutej platenej dovolenky proporcionálne k počtu pracovných dní v týždni v rámci čiastočného úväzku)

3.8.2013   
            
            
               SK
            
            
               Úradný vestník Európskej únie
            
            
               C 225/50
            
         Uznesenie Súdneho dvora (deviata komora) z 13. júna 2013 (návrh na začatie prejudiciálneho konania, ktorý podal Arbeitsgericht Nienburg — Nemecko) — Bianca Brandes/Land Niedersachsen
   (Vec C-415/12) (1)
   
   (Sociálna politika - Smernica 2003/88/ES - Právo na platenú dovolenku za kalendárny rok - Rámcová dohoda o práci na kratší pracovný čas - Pracovník na plný úväzok, ktorý si nemohol uplatniť svoje právo na platenú dovolenku za kalendárny rok počas referenčného obdobia - Prechod tohto pracovníka na režim práce na čiastočný úväzok - Vnútroštátne ustanovenie alebo prax stanovujúce zníženie počtu dní už predtým nadobudnutej platenej dovolenky proporcionálne k počtu pracovných dní v týždni v rámci čiastočného úväzku)
   2013/C 225/89
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Arbeitsgericht Nienburg
   
      Účastníci konania
   
   
      Žalobkyňa: Bianca Brandes
   
      Žalovaná: Land Niedersachsen
   
      Predmet veci
   
   Návrh na začatie prejudiciálneho konania — Arbeitsgericht Nienburg — Výklad doložky 4 bodov 1 a 2 obsiahnutej v prílohe smernice Rady 97/81/ES z 15. decembra 1997 týkajúcej sa rámcovej dohody o práci na kratší pracovný čas, ktorú uzavreli UNICE, CEEP a ETUC (Ú. v. ES L 14, s. 9; Mim. vyd. 05/003, s. 267), zmenenej a doplnenej smernicou Rady 98/23/ES zo 7. apríla 1998 (Ú. v. ES L 131, s. 10; Mim. vyd. 05/003, s. 278) — Pracovník prechádzajúci z plného pracovného úväzku na čiastočný pracovný úväzok — Právna úprava členského štátu, ktorá v takomto prípade umožňuje prepočítanie nároku na dovolenku za kalendárny rok nadobudnutého počas práce na plný úväzok, ktorý nebol dosiaľ vyčerpaný, spôsobom zapríčiňujúcim zníženie počtu dní dovolenky
   
      Výrok
   
   Relevantné právo Únie, najmä článok 7 ods. 1 smernice 2003/88/ES Európskeho parlamentu a Rady zo 4. novembra 2003 o niektorých aspektoch organizácie pracovného času a doložka 4 bod 2 rámcovej dohody o práci na kratší pracovný čas uzavretej 6. júna 1997, ktorá je obsiahnutá v prílohe smernice Rady 97/81/ES z 15. decembra 1997 týkajúcej sa rámcovej dohody o práci na kratší pracovný čas, ktorú uzavreli UNICE, CEEP a ETUC, zmenenej a doplnenej smernicou Rady 98/23/ES zo 7. apríla 1998, sa má vykladať v tom zmysle, že bráni vnútroštátnym ustanoveniam alebo praxi, o aké ide vo veci samej, podľa ktorých sa počet dní platenej dovolenky za kalendárny rok, ktorú pracovník zamestnaný na plný úväzok nemohol vyčerpať počas referenčného obdobia, z dôvodu, že tento pracovník prešiel na režim práce na čiastočný úväzok, proporcionálne zníži o existujúci rozdiel medzi počtom pracovných dní v týždni odpracovaných pracovníkom pred prechodom na čiastočný úväzok a počtom pracovných dní v týždni po tejto zmene.
   
      (1)  Ú. v. EÚ C 366, 24.11.2012.